Chrám Svätej Trojice (Asenovgrad)

**Chrám svätej Trojice** () je pravoslávny chrám nachádzajúci sa v centrálnej časti mesta Asenovgrad v Plovdivskej oblasti v južnom Bulharsku.

## Poloha
Chrám sa nachádza v centrálnej časti mesta Asenovgrad na ulici „G. S. Rakovski“ () č. 3 za budovou asenovgradskej centrálnej pošty.

## Dejiny a súčasnosť
Výstavba chrámu sa začala v roku 1857 a je spojená s druhým pokusom bulharských obyvateľov mesta, mať chrám, kde by boli božské liturgie slúžené v ich rodnom jazyku. Na získanie priestoru na výstavbu chrámu boli zakúpené celkovo tri domy, z ktorých boli dva zbúrané a tretí dočasne fungoval ako miesto pre ubytovanie pre staviteľov chrámu. Neskôr v tejto budove sídlila prvá škola v Asenovgrade s bulharským vyučovacím jazykom. Na výstavbu chrámu boli použité prostriedky vyzbierané spoločne bulharskými aj gréckymi obyvateľmi mesta. Medzi bulharskými a gréckymi duchovnými bola vytvorená dohoda na základe ktorej bolo ustanované, že grécki duchovní budú slúžiť liturgie pre gréckych obyvateľov v gréčtine a bulharskí duchovní pre bulharských obyvateľov mesta v cirkevnej slovančine. Výstavba chrámu bola napokon ukončená v roku 1862. Grécki duchovní však nakoniec krátko po dokončení chrámu vyhnali bulharských duchovných, čo bolo dôvodom pre výstavbu ďalšieho chrámu v blízkostiChrámu svätého Demetera. V roku 1866 bol chrám vyzdobený stenomaľbami, čo je aj zadokumentované dochovaným nápisom s dátumom vymaľovania, ktorý sa nachádza na centrálnej kupole. V roku 1936 bola k budove chrámu pristavaná zvonica.

Dnes je chrám funkčným farským chrámom Bulharskej pravoslávnej cirkvi. Pod správu farnosti okrem samotného chrámu patria ešte dve kaplnky ktoré sa nachádzajú v blízkosti. Jedná sa o kaplnku svätého veľkomučeníka Pantaleóna a  kaplnku svätého mučeníka Menasa.

## Charakteristika
Chrám postavili staviteľskí majstri z rodopskej dediny Jugovo pod vedením Vasila Dimova, ktorí postavili aj chrám svätého Juraja v asenovgradskej štvrti Ambelino. Samotné chrámové budovy týchto dvoch stavieb sú si aj navzájom podobné.

Budova je postavená ako trojloďová bazilika s jednou apsidou a tromi kupolami nad centrálnou chrámovou loďou. Všetky tri kupoly sú osemstenné, pričom centrálna je rozmerovo väčšia než zvyšné. Kupoly, rovnako ako aj kamenné stropy bočnych lodí sú podopierané dvojicou stĺporadí, ktoré oddeľujú jednotlivé lode. Každé zo stĺporadí je tvorené šiestimi kamennými stĺpmi spojenými vo vrchnej časti takisto kamennými polkruhovými arkádami. Klenby stropov nad jednotlivými loďami sú plolocylindrické. V spodnej časti sú stĺpy rozšírené a vo vrchnej zakončené ozdobnými hlavicami. Pri stavbe boli pre zlepšenie statiky budovy použité aj silné železné tyče, ktoré sú zamurované ako v stenách chrámu, tak aj v podperných stĺpoch.

### Zvonica
Zvonica bola pristavaná v priestore pri chrámovom nartexe v roku 1936. Postavená bola podľa projektu architekta Bojana Činkova. Architektonicky sa líši od zvyšku chrámu. Zvonica dosahuje výšky cez 20 metrov.

### Ikonostas a výzdoba chrámu
Stenomlbovová výzdoba chrámu z roku 1866 je dielom asenovgradského umelca gréckeho pôvodu Georgiho Ksafa. je dielom maliara fresiek a ikon, Dimităra Štereva zo stanimackej ikonomaliarskej školy sa vyznačuje vysokou umeleckou hodnotou. Tú majú aj ikony na ikonostase, ktoré sú rozostavané v radoch tvorených veľkými, alebo malými ikonami. Časť ikon je dielom maliara fresiek a ikon, Dimităra Štereva zo stanimackej ikonomaliarskej školy. Dalšia časť veľkých ikon je dielom Stefana Antonova z Pazardžiku a gréckeho umelca Stefanopulusa, pričom obidvaja boli predtaviteľmi adrianopolskej ikonomaliarskej školy. Malé ikony sú dielom Georgiho Ksafa, ktorý je autorom stenomaľbovej výzdoby chrámu.

## Galéria

Asenovgrad-2021-03-SvetaTroica01.jpg|pohľad na chrám zo západu
Asenovgrad-2021-03-SvetaTroica16.jpg|pohľad na chrám z juhu
Asenovgrad-2021-03-SvetaTroica18.jpg|pohľad na chrám z juhovýchodu
Asenovgrad-2021-03-SvetaTroica15.jpg|pohľad na severnú fasádu chrámu
Asenovgrad-2021-03-SvetaTroica05.jpg|pohľad na južnú fasádu chrámu
Asenovgrad-2021-03-SvetaTroica14.jpg|pohľad na severnú fasádu chrámu zo spodnej časti chrámového dvora
Asenovgrad-2021-03-SvetaTroica04.jpg|celkový pohľad na zvonicu
Asenovgrad-2021-03-SvetaTroica17.jpg|pohľad na apsidu vo východnej fasáde
Asenovgrad-2021-03-SvetaTroica03.jpg|pohľad na vchod do chrámového areálu
Asenovgrad-2021-03-SvetaTroica11.jpg|detailný pohľad na hlavný vchod do chrámu v západnej fasáde
Asenovgrad-2021-03-SvetaTroica02.jpg|detailný pohľad na vrchnú časť zvonice
Asenovgrad-2021-03-SvetaTroica09.jpg|detailný pohľad na spodnú časť zvonice
Asenovgrad-2021-03-SvetaTroica12.jpg|detailný pohľad na mozaiku na zvonici chrámu
Asenovgrad-2021-03-SvetaTroica08.jpg|detailný pohľad na centrálnu kupolu chrámu
Asenovgrad-2021-03-SvetaTroica06.jpg|detailný pohľad na jedny z dverí v južnej fasáde
Asenovgrad-2021-03-SvetaTroica07.jpg|detailný pohľad na jedno z okien v južnej fasáde
Asenovgrad-2021-03-SvetaTroica13.jpg|spodná časť chrámového dvora


## Referencie

## Iné projekty

Kategória:Kostoly z obdobia bulharského národného obrodenia
Kategória:Kostoly zasvätené Svätej Trojici
Kategória:Pravoslávne chrámy v Bulharsku
Kategória:Stavby v Asenovgrade
Kategória:Architektúra z 1862